Jakko Maltis

Jakko Maltis (sündinud 20. jaanuaril 1980 Tallinnas) on eesti lauljaEesti muusika biograafiline leksikon. 1. köide. Tallinn: Eesti Entsüklopeediakirjastus, 2007. Lk 470., klahvpillimängija ja kultuurikorraldaja.

Haridus
Ta on õppinud Tallinna 60. Keskkoolis ja Tallinna Lastemuusikakoolis (erialapillina klaverit) ning lõpetanud 2000. aastal Georg Otsa nimelise Tallinna Muusikakooli pop-jazz-laulu erialal. Aastatel 2004–2005 täiendas ta end koorijuhtimise ja muusikaliteatri alal USA-s San Diego State Universitys.

Töö ja looming
Ta on töötanud Eesti Draamateatris ning osalenud muusikalides "No, No Nanette", "Les Miserables", "Väike õuduste pood" (meespeaosas), "Linnupuur", "Vampiiride tants", "Miss Saigon", "Kuningas ja mina", "Evita", "Helisev muusika", "Grease", "Georg", "Fame" jmJakko Maltis Kroonika/Delfi, 20.02.2002. nii laulja, näitleja kui ka muusikajuhina.Tule Jakko Maltise laulukooli! Toila Valla Leht, 06.10.2020.Jõulutunne - Angelika Mikk ja Jako Maltis Kultuurikava.ee. Vaadatud 22.12.2023.

Lauljana
Jakko Maltis on hääleliigilt tenor. Ta on laulnud 1999. aastal asutatud Mare Väljataga kvintetis koos Kaire Vilgatsi, Mare Väljataga, Jelena Juzviki ja Dagmar Ojaga ning esinenud sellega Jazzkaare ja Jõulujazzi festivalidel.14. Orkestrijazzi taassünd Keskraamatukogu kodulehel. Vaadatud 09.12.2023. Aastatel 2017–2024 laulis ta vokaalansamblis Noorkuu, mis viljeleb a cappella muusikat.Katharina Toomemets. Jakko Maltis liitus ansambliga Noorkuu: kui nad mind kutsusid, oli mul au ja väike kartus ka Õhtuleht.ee, 20.11.2017.Ootamatu teadaanne: alates uuest aastast on ansamblis Noorkuu viie liikme asemel neli Kroonika/Delfi, 21.01.2025. Ta on teinud Noorkuule ka muusikaseadeid.

Maltis ja Pojad
Ta on paljude aastate jooksul andnud kontserte ka koos poplauljast isa Mait Maltise ja vend Mikko Maltisega, kaua aega esineti pereansamblina Maltis ja Pojad.ETV saade "Ob-la-di, Ob-la-da. Mait Maltis" ERR Arhiiv, 25.10.2001.Maltised ei saa enam pidama Postimees/Elu24, 24.03.2010. Viimati esineti koos näiteks 2021. aastal Mait Maltise 70. sünnipäeva tähistavatel kontsertidel ja tantsuõhtutelSUVEÕHTU TANTSUÕHTU – Mait Maltis 70! Tori Valla Kultuurikeskuse koduleht. 24.07.2021. ning 2023. aasta naistepäevakontsertidel.Lasnamäel tähistatakse naistepäeva tasuta kontserdiga. Lavale astuvad Jakko, Mikko ja Mait Maltis Muusikaplaneet.ee, 27.02.2023.

Instrumentalistina
Instrumentalistina mängib ta klahvpille ja on saatnud paljusid laulusoliste. Ansamblimuusikat on ta teinud Jakko Maltis Bandis ja Jakko Maltis Big Bandis ning ansamblis Science of Silence, kuid on osalenud ka kontserdisarjades ja lühemaajalistes muusikaprojektides, näiteks 
 "Brownstone" (2004, USA-s San Diegos), 
 Kollane Allveelaev G (2006), 
 "Valge gospel" (2006, 2007, WAF koori ühe solistina), 
 "Armastatud Eesti hitid läbi aegade" (2008, koos Maarja-Liis Ilusa, Ivo Linna, Koit Toome ja Kaire Vilgatsiga), 
 "Kumu galeriid" (2016–2018), 
 "ABBA laulud" (2019, koos Lauri Liiviga), 
 "Adele'i laulude kontsert" (2019, koos Kaire Vilgatsiga), 
 "Jõulutunne" (2015, 2016, 2020, koos Angelika Mikuga), 
 "Seitsme linna muusika" (2022, koos Hanna-Liina Võsaga), 
 "Unustuse jõel" ja muud Jaak Joala mälestuskontserdid (2023, koos Saara Piusiga), 
 Tina Turneri mälestuskontsert "Simply the Best" (2023–2024, koos Laura Põldverega), 
 kirikukontserdid "Kel on laulud laulda ..." (2024, koos Maarja-Liis Ilusaga) jm.

Jakko Maltis Band
Jakko Maltis Band esitab žanriliselt mitmekesist repertuaari, kuhu kuulub paljude aastakümnete lemmikmuusikat. Ansambli püsiliikmed on Jakko Maltis (laul ja klahvpillid), Ivo Lille (saksofon ja klahvpillid), Kaarel Liiv (bass) ja Andrus Lillepea (trummid).Jakko Maltis Band Saksofon Music Productioni kodulehel. Vaadatud 08.12.2024.

Helisalvestisi
Tema kui klahvpillimängija ja/või laulja looming on jõudnud ka mitmele helikandjale, näiteks:
 "Live kontsert 2006" – ansambli Sõnajalg kontserdi CD + DVD. Dynastia Music, 2006
 "Hingedemaa kellad" – Piret Ripsi kantaat solistidele, kooridele ja pillidele. CD. Maire Eliste Laulustuudio, 2007 – Jakko Maltis on üks vokaalsoliste.
 "Ivo Lille Group". CD-album. I. Lille, 2013
 "Jõuluootus" – jõululaule esitavad Mikko, Jakko, Margo ja Mait Maltis. CD-album. Maltis, 2010

Muusikaõpetaja ja kultuurikorraldajana
Alates 2006. aastast on ta töötanud lauluõpetajana ja hiljem ka saateklaveri õpetajana.Tule Jakko Maltise laulukooli!. Toila Valla Leht, 06.10.2020. Ta on õpetanud WAF koolis ja Mariel Muusiku laulustuudios poplaulu ja muusikalikunstiKairet Grassmann. Lillelasteaias avatakse laulukool. Maaleht.ee, 13.09.2011. ning Hanna-Liina Võsa muusikalikoolis muusikalikunsti ja lauluhttps://aire.opera.ee/uploads/documents/2507b0a6a8c8e295287a94f85df3e49beac49b43.pdf Artikkel Hanna-Liina Võsa
muusikalikoolist. Postimees, 01.09.2016., Gustav Adolfi Muusikakoolis lauluGustav Adolfi Muusikakool. Õpetajad Gustav Adolfi Muusikakooli koduleht, 08.07.2012 (arhiivitud)., korraldanud kontserte, töötanud õhtujuhina ning kirjutanud ja arranžeerinud muusikat.

Jakko Maltise laulukool ja popkoorid
2020. aastal asutas Jakko Maltis endanimelise laulukooli, mis tegutseb Ida-Virumaal Vokas. Tegemist on popmuusika kallakuga koorilauluõppega, kus osa õppetöös kasutatavatest popmuusikapaladest on koorile seadnud Maltis ise. Noorimad õpilased on kuueaastased; lisaks mitme vanuserühma õpetamisele annab Maltis ka individuaaltunde.Sirle Sommer-Kalda. Jakko Maltis avas Vokas popmuusika kallakuga laulukooli Põhjarannik.ee, 06.10.2020. Üks tema eesmärke oli saada Toila valla piirkonnas kokku umbes saja lauljaga heatasemeline koolitatud täiskasvanute koor, millel oleks ka rikkalik repertuaar.Sirle Sommer-Kalda. Jakko Maltis unistab Vokas saja lauljaga koorist Põhjarannik.ee, 15.04.2021. Nii sündis popkoor Voka Vokaal, mis alates 2023. aastast on esinenud juba paljudel üritustel.Sirle Sommer-Kalda. Jõhvi kirikus laulavad teisel advendil kaks popkoori Põhjarannik. 04.12.2024.

2022. aasta suvel korraldas laulukool muusikalaagri, kus külalistena juhendasid õpilasi improvisatsiooni ja liikumise alal ning esinesid ka laagri lõpukontserdil laulja Laura Põldvere ja koreograaf Märt Agu.Sirle Sommer-Kalda. Voka muusikalaagrile paneb punkti kogukonnakontsert koos Laura ja Märt Aguga Põhjarannik.ee, 09.08.2022. Koolis on oma muusikatarkusi jaganud ja näidisesinemisi teinud lauljad Sofia Rubina, Mait Maltis jt.Sirle Sommer-Kalda. Voka laulukool annab Mait Maltise ja Sofia Rubinaga oma esimesed jõulukontserdid Põhjarannik.ee, 04.12.2021.

Tallinnas juhendab Jakko Maltis popkoori Kari.Sirle Sommer-Kalda. Jõhvi kirikus laulavad teisel advendil kaks popkoori Põhjarannik. 04.12.2024.

Seotus Eurovisiooni lauluvõistlusega
Jakko Maltis on osalenud Eurovisiooni lauluvõistluse Eesti eelvoorudes mitmes rollis.
 1999 – ta laulis Eurolaulu finaalis duetti Hanna Pruuliga, esitades Pruuli kirjutatud laulu "Mu hääl", mis sai 9. koha.Hanna Pruuli & Jakko Maltis - Mu hääl Eurovisioon.ee. Vaadatud 09.12.2023.
 2011 – Jakko Maltise kirjutatud laul "Don't Want Anything" Jana Kase esituses jõudis võistlusel Eesti Laul finaali ja sai 4. koha; ühtlasi oli ta Jana Kase produtsent.
 2014 – Jakko Maltise kirjutatud laul "Elu" ansambli Maltised esituses sai võistluse Eesti Laul II poolfinaalis 9. koha.
 2017 – Jakko Maltis kuulus Eurovisiooni rahvusvahelisi võistluslaule hinnanud Eesti rahvuslikku žüriisse (koos Olavi Paide, Rasmus Rändvee, Getter Jaani ja Marju Länikuga).Selgusid Eesti esindajad Eurovisioni žüriis Õhtuleht.ee, 29.04.2017.

Lisaks on ta mitmel aastal laulnud Eurolaulule / Eesti Laulule esitatud võistluslauludes tausta.

Ta oli 2011. aasta Eurovisiooni võidulaulu "Running Scared" eestikeelse versiooni "Homme siin" (sõnad René Vilbre) esmaesitaja Eesti Televisioonis.Rando Tooming. Jakko Maltis: aserite võitu ei uskunud keegi Õhtuleht.ee, 17.05.2011. Ka 2012. aasta Eurovisiooni võidulaulu "Euphoria" eestikeelne variant (sõnad Jaak Urmet) kõlas esimest korda ETV-s Jakko Maltise ja ansambli Padman esituses.Kuula: Eurovisioni võiduloost valmis eestikeelne kaver Kroonika/Delfi, 29.05.2012. 

Animafilmide dubleerijana
Animafilmide dubleerimisel on ta olnud näitleja, laulude režissöör ja laulvate näitlejate juhendaja. Ta on andnud oma panuse näiteks selliste animafilmide eestindamisse nagu "Trollid", "Trollid pundis koos", "Käpapatrull", "Karupoeg Puhh", "Saabastega kass", "Lustakad jalakesed", "Rio", "Lõvikuningas", "Boss beebi: pereäri", "Vesi peale" jm. 

Süntesaatoripõhiste vigurpillide arendajana
Ansambel Padman
2011. aasta lõpus esitas ETV saade "Ringvaade" Jakko Maltisele väljakutse teha muusikat iPadidel (tahvelarvutitel). Nii sündis ansambel Padman, kuhu kuulusid basskitarrist Viljar Norman, kitarrist Kristjan Kaasik (hiljem ka Kusti Lemba), trummar Silver Ulvik ning Jakko Maltis, kes oli ühtlasi helilooja ja stuudioomanik. Uudset ettevõtmist kajastasid isegi rahvusvahelise uudisteagentuuri Reuters infoportaal ja Suurbritannia päevaleht The Independent.Anne Soosalu. Video: Eesti tuntud muusikud murravad rahvusvahelisse meediasse... iPadidega! Kroonika/Delfi, 03.04.2012.Siin me oleme. Jakko Maltis Raadio 2 saade, esmaeeter 11.04.2012. ERR Arhiiv.

Esimese muusikaloomeprogrammina kasutas ansambel tahvelarvutites Garagebandi tarkvara, hiljem on kasutatud uuemaid ja täiuslikumaid programme. iPad tõelist pilli ei asenda, vaid on käepärane abivahend, mis lihtsustab loometegevust. "Näiteks ei ole enam vaja mõne demojupi sissemängimiseks kutsuda basskitarristi eraldi kohale, vaid saab ise meloodia sisse mängida," selgitas Jakko Maltis toona. Muusikaõpetajana näeb Maltis tahvelarvutiga muusika tegemises ka lõbusat ja põnevat õppimisviisi, mille abil saavad IT-huvilised lapsed kergesti selgeks, mis häält mingi pill teeb ja mis põhimõttel töötab."Jüri Üdi klubi. Intermeduusi kombitsais" ETV saade ERR-i arhiivis, esmaeeter: 28.01.2013.

Puutetundlikud valguspillid
Jakko Maltis on leiutanud ja valmis ehitanud visuaalselt köitvad elektroonilised muusikainstrumendid: puutetundlikud LED-valgustusega n-ö sämplipillid, kuhu saab programmeerida mitmesuguseid helisid ja helilõike ning hiljem pilli puutetundlikke detaile puudutades esitada valgusefektide saatel noote, muusikalisi fraase, rütme, häälitsusi vms. Õigupoolest on tegu sama tööpõhimõttega pilli eri mudelitega. 

Esimest töötavat varianti, mille prototüüp valmis 2015. aastal, esitles Maltis 2016. aasta jaanuaris Maarja-Liis Ilusa laulu saatmisel Bigbanki tänuüritusel. Tegu oli 18 püstise, umbes meetrikõrguse LED-valgustoruga, mis olid ühendatud arvutiga. Instrument oli puutetundlik – iga puudutus pani vastava targa toru häält tegema ja valgustama ümbrust talle programmeeritud värvitoonis. "Kaheksa toru instrumendi keskel moodustavad klassikalise C-duuri oktaavi – kasutan seni vaid täistoone, mustad pooltooniklahvid jäävad järgmiste ja keerukamate mudelite jaoks. Mõlemal pool ääres on torud, mis töötavad kui akordiklahvid klaveri klaviatuuril või akordinupp akordioni vasakul käel," on leidur Jakko Maltis selgitanud.Urmas Vahe. Jakko Maltis leiutas puutetundliku valguspilli Õhtuleht.ee, 30.01.2016. 

Üks tema pilliarenduse järgmisi mudeleid on suure harkredeli kujuline, seda on Maltis ise nimetanud heliredeliks. Soovitud heli või fraasi tekitamiseks on vaja kindlat redeliastet puudutada. Seda mudelit demonstreeris ta esimest korda 22. novembril 2020 ETV saates "Hommik Anuga".ETV saade "Hommik Anuga" (210) ERR Arhiiv, esmaeeter: 22.11.2020.

Jakko Maltis on kirjeldatud pillide autor ja konstruktor, lisaks ideele on ta välja töötanud mehaanikaosa ning hankinud puutetundliku protsessori. Pillide lõplik tehniline lahendus ja väline disain on valminud koostöös üliõpilastega ettevõtetest OÜ Skeemipesa ja MTÜ Superhands.

Isiklikku
Jakko ema on Erika MaltisLaulavad ema ja poeg Erika ning Jakko Maltis ETV saade "Prillitoos", 08.12.2024., isa on laulja Mait Maltis ja vend on Mikko Maltis.

Tal on tütar ja poeg. 

Jakko Maltis maandab pingeid jooksmisega.Jooksupisikust nakatunud: Jakko Maltis kavatseb sügisel maratoni läbida Õhtuleht.ee, 10.04.2012. Ta on kogunud mikrofone ning kogub ja korrastab vanu autosidVerni Leivak. Muusik Jakko Maltis kogub vanu autosid: see kirg on paratamatus Õhtuleht.ee, 10.10.2020..

Viited

Kirjandus
Eesti muusika biograafiline leksikon. 1. köide. Tallinn: Eesti Entsüklopeediakirjastus, 2007. Lk 470.

Välislingid
 "Vikerkäär. Maltised" Vikerraadio saade (saatejuhid Valter Ojakäär ja Jaak Ojakäär), 19. november 2000
 "Siin me oleme. Jakko Maltis" Raadio 2 saade (saatejuhid Tõnu Pedaru ja Maris Üksti), 11. aprill 2012

Kategooria:Eesti lauljad
Kategooria:Eesti muusikud
Kategooria:Eesti kultuurikorraldajad
Kategooria:Sündinud 1980